
LMTAA 7. valdes sēdes #14
PROTOKOLS

13.03.2026 protokols nr. 15
Sēde notiek attālināti, Zoom platformā, plkst.17.00 – 19:30
Sēdē piedalās: Ilze Dreifelde, Madara Sprūdža, Maija Romaško-Burkevica, Zane Geistarde, Anita Gžibovska Iveta Dzērve, Liene Lāce. 
Pieaicināts: Mārtiņš Etkins
Sēdē nepiedalās: Inese Paiča.
Sēdes darba kārtība:
1. Kopsapulces organizēšana & darba kārtība 28.03.2026
2. Vasaras skolas organizēšana Ratnieki 28-30.08.2026, tēma “rest-Art-II”.
3. Medicīniskās tehnoloģijas
4. Diskusiju cikls
5. Sertifikācijas komisija
6. LRPOA aktualitātes

1. Kopsapulces organizēšana & darba kārtība – 28.03.2026 pl. 18:00. 
· Publiskot Ētikas komisijas kandidātu sarakstu un katras asociācijas pārstāvis nobalso kopsapulcē.  
· Pateicības raksti tiem, kuri ir turpina / beiguši strādāt komisijās, valdē (Anita).

2. Vasaras skolas organizēšana – Ratnieki, 28-30.08.2026, tēma “rest-Art-II”.
· Logo update – Iveta.
· Vasaras skolas organizators – telpas/ ēdinātājs – Iveta Dzērve. Rezervētas abas ēkas, Iveta sazināsies, lai koordinētu izmaksas.
· Potenciālo dalībnieku pieteikumi – aptaujas anketas sagatavošana.
· Meistarklašu vadītāju pieteikumi (līdz 31.03.2026) – sagatavo Madara (saskaņot ar citiem). Meistarklašu vadītāji saņem atlaidi dalības maksai.
· Koordinators saziņa ar dalībniekiem – atvērts jautājums.
· Ieskicēts potenciālais plāns. Piektdienā – ierodoties pēcpusdienā atklāšana, meistarklases, zupa/ vakarēšana/ vai 4 stihiju deja; sestdienā 2 meistarklašu plānojums (līdz 3h), svētdienā – 1 meistarklašu sesija. Meistarklases plānotas 4 paralēlās sesijās pa specializācijām.
· Finansiālo jautājumu pārrunāšana. 
· Liene ir izveidojusi sarakstu ar veicamajiem darbiem (ēdinātāji, saziņa, apliecības, telpas, meistarklases u.tml.) – atbildības sadalīšana.

3. Medicīniskās tehnoloģijas – iesniegtas, Valsts Zāļu aģentūra prasa papildināt/ uzrādīt ar pētījumiem (Meta analīzes, RSU pētījumi u.tml.), pamatojumiem (mācību grāmatas, publikācijas, datu bāzēs), kas strādā ar pacientiem medicīnā.  Plānota darba grupas sasaukšana.    

4. Diskusiju cikls Mākslas terapeits - mākslas terapeitam, saņemts rosinājums par diskusijas tematu iekļaujot sertifikāciju/ resertifikāciju t.sk. skaidrojumus, ja mākslas terapeits ir bērnu kopšanas atvaļinājumā.

5. Sertifikācijas komisija. Finansiālo jautājumu sakārtošana ar Sertifikācijas komisiju atbilstoši likumdošanai. Pagaidām ir nesakritības datos, kas ietekmē rēķina no LĀPPOS saņemšanu.  

6. LRPOA aktualitātes – jautājums tiek apspriests kopā ar M. Etkinu, kurš pārstāv LMTAA jautājumus LRPOA:

· VI izmaiņas nesertificētu ārstniecības personu darbībā no 2026.gada 1. marta,  saistītas, lai veicinātu diplomētos speciālistus sertificēties. (VI seminārs par šo tēmu – tiks izziņots). Tādējādi uzsākot darba attiecības ar diplomētu mākslas terapeitu (stažieri specialitātē), iestādes vadītājs/ līguma slēdzējs nodrošina atbilstošu dokumentāciju, piem., tiek izsniegts administratīvs rīkojums/ vienošanās  par pārraudzību sertificēta mākslas terapeita vadībā. Ja iestādē nav sertificēts mākslas terapeits, tad multiprofesionālās komandas vadītājs – ārsts, ja sociālās aprūpes/ rehabilitācijas iestāde – attiecīgās struktūrvienības vadītājs vai iestādes vadītājs.
· LRPOA – kongress 2025 novembrī (notiek 1x divos gados), kurā piedalījās arī mākslu terapeiti un informēja par MT pienesumu rehabilitācijas procesā.
· NVD izstrādāti ambulatorie tarifi no 2026.gada janvāra (vairāk attiecās uz fizioterapeitiem). 
· NRC “Vaivari” Klīniski metodiskās vadības centrs, kuru vada G.Bērziņa. PVO audita ziņojums.
· LRPOA jaunā valde apzina biedrus un organizāciju pārstāvjus, lai kopīgi definētu un pārskatītu LRPOA misiju un tālāko darbību. 
· Pārrunāts grozījumi normatīvajos aktos par izmaiņām TIP no 2028, un iespējamo virzību visām ĀP iekļaut supervīzijas stundas TIP. Plānots, ka LMTAA jāsagatavo iesniegums LĀPPOS ar pamatojumu TIP ieskaitīšanai. Iespējama sadarbība/ komunikācija starp LRPOA un LĀPPOS.
· Vēstule par atvieglotajiem noteikumiem mākslas terapeitu prakses reģistrēšanai ir nodoti izskatīšanai, taču šis process virzās lēni, jo ir saistīts ar citu funkcionālo speciālistu aktualitātēm. Pārrunāta iespēja atkārtoti iesniegt jautājumus izskatīšanai, pamatojoties uz šī brīža izmaiņām. Potenciāli jaunas darba grupas izveide ar jaunu nodefinējumu/ iniciatīvu un vajadzību paušanu atkārtoti, t.sk., pamatojoties uz sākotnējo vēstuli virzību grozījumos. Darba grupas mērķa definēšana. 


Nākamā valdes sēde: 09.04.2026 plkst. 19:00 Zoom
Plānotās tēmas: 
· Vasaras skolas organizēšana; 
Atliktie:
· Tālākizglītības pasākumu plānošana; 
· Diskusija par profesijas attīstības iespējām.

Sēdes vadītājs: I. Dreifelde
Sēdes protokoliste: M.Sprūdža

